SAUK pos bedryfshoof | Maroela Media
Maats probeer vergeefs tiener se lewe red
Dokter in boeie ná sy glo vir metro wegjaag
Kuier in Nagkantoor: Die tragedie van die 'SAS Pres. Kruger'
Mondelinge voorleggings voor komitee oor onteiening nou moontlik
SAUK pos bedryfshoof
Chris Maroleng. Foto: ANA.
Die SAUK het Chris Moraleng, bedryfshoof van die openbare uitsaaier, met onmiddellike inwerkingtreding afgedank.
Die SAUK se raad het in 'n verklaring gesê hy het Dinsdag vergader en daar is na afloop van 'n dissiplinêre proses en met inagneming van die bevindinge en aanbevelings daarvan besluit om Maroleng se kontrak onmiddellik te beëindig.
Volgens berigte is Maroleng na afloop van die dissiplinêre proses op drie aanklagte skuldig bevind, insluitend growwe nalatigheid.
Maroleng het intussen Dinsdag na sy skorsing aan EWN gesê hy gaan teen die bevindinge van die dissiplinêre komitee sowel as die raad se besluit om hom af te dank, appelleer.
Maroleng was vanaf 1 Februarie verlede jaar bedryfshoof van die SAUK. Hy het die omstrede Hlaudi Motsoeneng opgevolg.
Maroleng was voorheen eNCA se Afrika-redakteur, 'n uitvoerende beampte vir korporatiewe aangeleenthede by MTN en 'n navorser by die instituut vir sekuriteitstudies. Hy het 'n BA Honneurs- asook 'n MBA-graad aan die Universiteit van Kaapstad verwerf.
Sy aanstelling is destyds gefinaliseer volgens die bevel van die hooggeregshof oor die aanstelling van uitvoerende hoofde by die openbare uitsaaier.
Die interimhofbevel wat in Oktober 2017 uitgereik is, het die magte van die kommunikasieminister beperk om uitvoerende hoofde by die SAUK aan te stel, om sodoende die onafhanklikheid van die raad te beskerm.
In die nuus SAUK
Meisie vermis ná man glo ma wou verkrag
OB gee uitstel vir Gordhan oor SAID-eenheid
ja nog één wat gaan appeleer en ondertussen gaan hy seker nog vir jare n volle salaris kry….wonder wie sy hofsake gaan betaal?
Op welke merriete word hulle op die eerste plek aangestel?
Seker nog één van die elite kaders……?
Mag ons nie weet waaroor os hy afgedamk nie. Growwe nalatigheid ?? Vergeet om sy kantoor se venster toe te maak ??
Net nog 'n mislukte staats instansie a.g.v. regstellende aksie en BEE kader ontplooiing. Die ANC leer net nie uit hulle foute nie en weet nie dat hulle niks weet nie. Daarom weier ek om hierdie sirkus te ondersteun d.m.v. 'n tv lisensie. Privatiseer die gemors, dan sal daar vooruitgang wees.
My mening ook…nog miljoene wat agter hom aangegooi gaan word,voor hulle ontslae sal wees van hom!
George in Bloem
Gaap…..die bankrot SAUK,dansy die wonderlike ANC,vervang een ANC gatgabba met 'n ander? Hoe fantasties……gaap…en die belastingetaler staan pa vir die rekenings. Net nog 'n dag in hierdie onbevoegde korrupte derdewereldse land.Viva.